H., Dei gratia Autissiod. episcopus, B., decanus, totumque ejusdem ecclesie capitulum, omnibus presentes litteras inspecturis, in Domino salutem. Notum facimus quod nos domino nostro Philippo, illustrissimo regi Francorum, et universis mercatoribus aque molendinum et aream de Basso, et quicquid in ipsis habebamus, si aliquid in eis habebamus, quittamus. Itaque in eis de cetero nichil reclamabimus. In cujus rei testimonium, presentes litteras sigillorum nostrorum munimine roboramus. Actum, anno Gratie millesimo ducentesimo vicesimo-secundo, mense julio.